open-index/open-wikipedia-markdown huggingface dataset:
AIJAC

**המועצה האוסטרלית-ישראלית לענייני יהדות** (באנגלית: **Australia/Israel & Jewish Affairs Council**; בקיצור: **AIJAC**) היא קבוצת שדלנות אוסטרלית. היא אחראית על ענייני האוכלוסייה היהודית-אוסטרלית. הארגון מנוהל על ידי קולין רובינשטיין, שהיה בעבר מרצה למדעי המדינה באוניברסיטת מונש. ל-AIJAC משרדים במלבורן וסידני.

ל-AIJAC שיתוף פעולה עם מפלגת הלייבור האוסטרלית והמפלגה הליברלית של אוסטרליה. בנוסף, היא פועלת בשיתוף פעולה עם ארגונים יהודיים כגון קרן קיימת לישראל (קק"ל), ההתאחדות העולמית של הסטודנטים היהודים (WUJS) והוועד היהודי-האמריקאי (AJC).

## היסטוריה
המועצה האוסטרלית-ישראלית לענייני יהדות הוקמה בשנת 1974 על ידי רוברט ("בוב") זבלוד ואיסדור מג'יד, כתוצאה מאיחוד של 2 הארגונים ההוצאה לאור האוסטרלית-ישראלית (Australia-Israel Publications, בקיצור: AIP) והמכון האוסטרלי לענייני יהודים (Australian Institute of Jewish Affairs, בקיצור: AIJA).

בינואר 2000, AIJAC ניהלו קמפיין מוצלח נגד סיורו המתוכנן של מכחיש השואה דייוויד אירווינג ומתחו ביקורת על עיתון מקומי שנתן במה לעמדותיו. AIJAC גם תמכו במלחמה העולמית בטרור ובמעורבות אוסטרלית באפגניסטן ובעיראק. ב-2005, AIJAC שיבחו את תוכנית ההתנתקות.

## ביקורת
בכירים ברשות הפלסטינית מתחו ביקורת על פעילותה של AIJAC ועל אופן ניהול הארגון. עלי קזאק, ששימש כראש הנציגות הכללית הפלסטינית באוסטרליה, טען כי AIJAC ניסתה למנוע סיקור ענייני של הסכסוך הישראלי-פלסטיני בתקשורת האוסטרלית.

המועצה גם ספגה ביקורת על פעילותה לכאורה בזירה הפוליטית והתקשורתית באוסטרליה. אנטוני לוונשטיין, עיתונאי יהודי אוסטרלי, מתח ביקורת חריפה על AIJAC בטענה שהיא מפעילה לחץ על רשויות השידור הציבוריות באוסטרליה, בפרט על ABC ו-SBS.

## הערות שוליים

קטגוריה:יחסי אוסטרליה–ישראל
קטגוריה:יהדות אוסטרליה
קטגוריה:ציונות באוסטרליה
קטגוריה:ארגונים ציוניים
קטגוריה:אוסטרליה: פוליטיקה
פלג ספראג (פוליטיקאי ממיין)

**פלג ספראג** (באנגלית: **Peleg Sprague**; 27 באפריל 1793 – 13 באוקטובר 1880) היה חבר בית הנבחרים של ארצות הברית, סנאטור מטעם מדינת מיין, ושופט פדרלי בבית המשפט המחוזי הפדרלי במחוז מסצ'וסטס.

## ביוגרפיה
### ראשית חייו
ספרייג נולד ב־27 באפריל 1793 בעיר דוקסברי שבמסצ'וסטס. בשנת 1812 קיבל תואר ראשון מאוניברסיטת הרווארד, למד בבית הספר למשפטים בליצ'פילד, ולאחר מכן השלים לימודי משפטים באופן עצמאי בשנת 1815. לאחר שהוסמך לעריכת דין, החל לעסוק בעריכת דין פרטית בעיר אוגוסטה שבמחוז מיין (שהייתה אז חלק ממסצ'וסטס) בין השנים 1815–1817. בהמשך עבר לעיר האלוול, שם המשיך לעסוק בעריכת דין בין השנים 1817–1821. ספראג כיהן כחבר בית הנבחרים של מיין בשנים 1821–1822, והיה גם חבר קבוע באגודה ההיסטורית של מיין. לאחר מכן שב לעסוק בעריכת דין פרטית בהאלוול עד שנת 1824.

### כהונתו בקונגרס
ספראג נבחר מטעם המפלגה הלאומית הרפובליקנית כנציג מחוז הקונגרס הרביעי של מיין לבית הנבחרים של ארצות הברית, וכיהן בשלושה קונגרסים – ה־19, ה־20 וה־21 – בין השנים 1825–1829. ב־3 במרץ 1829 התפטר מתפקידו לאחר שנבחר לסנאט של ארצות הברית, שם כיהן מ־4 במרץ 1829 עד 1 בינואר 1835, אז התפטר מתפקידו. לאחר פרישתו מהקונגרס, שב לעסוק בעריכת דין פרטית בבוסטון שבמסצ'וסטס, בין השנים 1836–1841. בשנת 1840 שימש כאלקטור לנשיאות מטעם המפלגה הוויגית.

#### התנגדותו למדיניות גירוש הילידים
בתקופת כהונתו בסנאט, היה ספראג בין המתנגדים הבולטים למדיניות "העברת האינדיאנים" של הנשיא אנדרו ג'קסון – מדיניות שביקשה לגרש את שבטי הילידים ממדינות הדרום אל שטחים מערבית לנהר המיסיסיפי. ספראג טען שהמדיניות מושחתת, שכן היא מתבססת על שוחד, וגינה אותה גם בשל חוסר המוסר והאכזריות שבה, באומרו שהמגורשים לא יקבלו כל סיוע בבניית חיים חדשים בסביבה זרה.

### כהונה כשופט פדרלי
ב־15 ביולי 1841 מינה הנשיא ג'ון טיילר את ספריאג לשופט בבית המשפט המחוזי הפדרלי במחוז מסצ'וסטס, במקומו של השופט ג'ון דייוויס.
הסנאט אישר את המינוי יום לאחר מכן, ב-16 ביולי 1841, והוא נכנס לתפקיד באותו יום. ספראג כיהן כשופט עד 13 במרץ 1865, אז פרש מתפקידו.

### בערוב ימיו
לאחר פרישתו מבית המשפט, חזר לעסוק בעריכת דין פרטית בבוסטון עד מותו. הוא נפטר ב־13 באוקטובר 1880 בבוסטון ונקבר בבית העלמין מאונט אובורן (Mount Auburn) שבקיימברידג', מסצ'וסטס.

### משפחתו
ספראג היה סבו של צ'ארלס פרנקלין ספראג, שכיהן כחבר בית הנבחרים של ארצות הברית מטעם מסצ'וסטס.

## קישורים חיצוניים
* 
* 

קטגוריה:אמריקאים ילידי מסצ'וסטס
קטגוריה:בוגרי אוניברסיטת הרווארד
קטגוריה:חברי בית הנבחרים של ארצות הברית ממיין
קטגוריה:חברי בית הנבחרים של ארצות הברית מטעם המפלגה הלאומית הרפובליקנית
קטגוריה:חברי הסנאט של ארצות הברית ממיין
קטגוריה:סנאטורים חברי המפלגה הלאומית הרפובליקנית
קטגוריה:אמריקאים שנולדו ב-1793
קטגוריה:אמריקאים שנפטרו ב-1880
אליעזר קפלינסקי

**אליעזר קפלינסקי** (1936 – 28 באוקטובר 2025) היה קרדיולוג ישראלי, פרופסור, מנהל מכון הלב במרכז הרפואי ע"ש חיים שיבא – תל השומר בשנים 1988–2001 ודקאן הפקולטה לרפואה באוניברסיטת תל אביב בשנים 1992–1999.

## ביוגרפיה
אליעזר קפלינסקי נולד ב-1936 בסלונים שבפולין (כיום בבלארוס), בן לזהבה (לבית יוסלביץ) ולגינקולוג נח קפלינסקי. עלה עם אמו לארץ ישראל בתחילת 1943 עם ילדי טהראן, ונקלט בקיבוץ חולדה. באוקטובר 1945 הגיע גם אביו לארץ ישראל. בילדותו למד נגינה בכינור, בין השאר אצל אילונה פהר.

למד רפואה בפקולטה לרפואה של האוניברסיטה העברית בירושלים, שם גם הכיר את אשתו. ב-1960 סיים את לימודיו. בינואר 1962 התגייס לצה"ל ושירת כרופא בגדוד צנחנים, עד אפריל 1964.
התמחה בקרדיולוגיה וב-1969 החל לעבוד בבית החולים שיבא. בהמשך ניהל את מכון הלב בבית החולים מאיר בכפר סבא. בשנים 1988–2001 ניהל את מכון הלב בבית החולים שיבא. בשנים 1992–1999 היה דקאן הפקולטה לרפואה באוניברסיטת תל אביב. הוא המשיך ללמד באוניברסיטת תל אביב עד גיל 84. עד גיל 80 לימד גם בבית הספר לרפואה של אוניברסיטת בן-גוריון בנגב.

היה חבר כבוד באיגוד הקרדיולוגי בישראל.

## חיים אישיים
אליעזר קפלינסקי נישא בינואר 1959 לנעמי קפלינסקי, ראומטולוגית ומנהלת מחלקה פנימית בבית החולים איכילוב, ונולדו להם שישה ילדים. נעמי קפלינסקי נהרגה בתאונת דרכים ב-26 באפריל 2005, בהיותה בת 68, יחד עם בנם, בועז קפלינסקי, בן ה-36.

קפלינסקי היה כנר חובב ברמה גבוהה, וניגן כסולן בקונצרטים שנועדו להתרמה למכון הלב ולארגון לב אל לב, וכן ברביעיית כלי קשת.

בנו, עו"ד יובל קפלינסקי, כיהן כמנהל המחלקה הבינלאומית בפרקליטות המדינה.

אחותו הצעירה, יוכבד קפלינסקי, היא פסנתרנית, מנהלת המחלקה לפסנתר בבית ספר ג'וליארד בניו יורק. אחות נוספת, דולי, נספתה בשואה.

התגורר בתל אביב. נפטר ב-28 באוקטובר 2025 והובא לקבורה בירושלים.

## קישורים חיצוניים
* 
* 
* 

## הערות שוליים

קטגוריה:קרדיולוגים ישראלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:רופאים צבאיים ישראלים
קטגוריה:סגל אוניברסיטת תל אביב: רפואה
קטגוריה:סגל אוניברסיטת בן-גוריון בנגב: מדעי הבריאות
קטגוריה:סגל מרכז רפואי מאיר
קטגוריה:סגל המרכז הרפואי ע"ש חיים שיבא - תל השומר
קטגוריה:ישראלים ילידי בלארוס
קטגוריה:ילדי טהראן
קטגוריה:עולים במלחמת העולם השנייה
קטגוריה:כנרים ישראלים
קטגוריה:יהודים הקבורים בירושלים
קטגוריה:ישראלים שנולדו ב-1936
קטגוריה:ישראלים שנפטרו ב-2025
נחמיה נייט

**נחמיה רייס נייט** (באנגלית: **Nehemiah Rice Knight**; ) היה פוליטיקאי אמריקאי מרוד איילנד, איש המפלגה הדמוקרטית-רפובליקנית, לאחר מכן המפלגה הלאומית הרפובליקנית, ולבסוף המפלגה הוויגית, שכיהן כמושל רוד איילנד התשיעי בשנים 1817–1821, ולאחר מכן ועד 1841 כסנאטור מטעמה.

## ביוגרפיה
נחמיה נייט נולד בקרנסטון שברוד איילנד, כבנם של נחמיה נייט האב , שהיה חבר בית הנבחרים של ארצות הברית מ-1803 ועד מותו ב-1808, ושל אלינור רייס (לבית הדסון) נייט. הוא התחנך בבתי ספר מקומיים. ב-1802 הוא נבחר לבית הנבחרים של רוד איילנד. הוא עבר לפרובידנס, והיה לפקיד של בית המשפט לעתירות בשנים 1805–1811, ופקיד של בית המשפט הנודד  בשנים 1812–1817. באותה תקופה הוא גם שימש כגובה המכס. לאחר מכן ועד 1821 כיהן נייט כמושל רוד איילנד התשיעי. כמושל, קרא נייט לבית המחוקקים המדינתי להקים בית ספר ציבוריים ברחבי המדינה. סוגיות זכות הבחירה והזכות להיבחר היו גם הן בעלות חשיבות שהלכה וגברה במהלך תקופת כהונתו.

ב-1821 נבחר נייט מטעם המפלגה הדמוקרטית-רפובליקנית לסנאט של ארצות הברית כדי לאייש את המושב שהתפנה עקב מותו של ג'יימס בריל הבן. ב-1823 הוא נבחר בזכות עצמו לתקופת כהונה שנייה בסנאט. ב-1829 הוא נבחר לתקופת כהונתו השלישית מטעם המפלגה הלאומית הרפובליקנית, וב-1835 מטעם המפלגה הוויגית, ובסך הכול כיהן בסנאט מינואר 1821 ועד מרץ 1841. בעת כהונתו כסנאטור, שימש נייט כיושב ראש הוועדה לביקורת ובקרה על הוצאות מותנות  בקונגרסים ה-22, ה-23 וה-26, וכחבר ועדת הייצור בקונגרס ה-24. לאחר תום כהונתו בסנאט פרש נייט מהחיים הציבוריים, וב-1843 היה נציג לוועידת החוקה של רוד איילנד.

נחמיה נייט נפטר בפרובידנס ב-18 באפריל 1854. הוא נטמן בכנסיית גרייס שבעיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1337-1338


## קישורים חיצוניים

* נחמיה נייט באתר אגודת המושלים הלאומית 
* 
* נחמיה נייט באתר The Political Graveyard 
* 

קטגוריה:אמריקאים ילידי רוד איילנד
קטגוריה:קרנסטון: אישים
קטגוריה:מושלי רוד איילנד
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי הסנאט של ארצות הברית מרוד איילנד
קטגוריה:סנאטורים חברי המפלגה הדמוקרטית-רפובליקנית
קטגוריה:סנאטורים חברי המפלגה הלאומית הרפובליקנית
קטגוריה:סנאטורים חברי המפלגה הוויגית
קטגוריה:חברי האספה הכללית של רוד איילנד
קטגוריה:אמריקאים שנולדו ב-1780
קטגוריה:אמריקאים שנפטרו ב-1854
ג'ון ראגלס

**ג'ון ראגלס** (באנגלית: **John Ruggles**; 8 באוקטובר 1789 – 20 ביוני 1874) היה פוליטיקאי אמריקאי ממדינת מיין, שכיהן בתפקידים בולטים במוסדות המשפט והחקיקה של המדינה, ולאחר מכן כיהן כחבר הסנאט של ארצות הברית.

## ביוגרפיה
### ראשית חייו וקריירה
ראגלס נולד ב-8 באוקטובר 1789 בעיר וסטבורו שבמסצ'וסטס. הוא למד בבתי הספר הציבוריים המקומיים, וב־1813 השלים את לימודיו באוניברסיטת בראון שברוד איילנד. לאחר מכן למד משפטים, וב־1815 הוסמך לעריכת דין והחל לעסוק במקצוע בעיר סקווהיגן שבמחוז מיין. שנתיים לאחר מכן עבר להתגורר בעיר תומסטון. בשנת 1823 נבחר ראגלס לבית הנבחרים של מיין, שם כיהן עד 1831, ואף כיהן כיושב ראש הבית בשנים 1825–1829 ושוב בשנת 1831. לאחר מכן התפטר מתפקידו כדי להתמנות כשופט בבית המשפט העליון של מיין, תפקיד שבו כיהן עד 1834.

### כהונה בסנאט של ארצות הברית
האספה המחוקקת של מיין בחרה בראגלס לסנאט של ארצות הברית מטעם הפלג "הג'קסוניאני" של המפלגה הדמוקרטית-רפובליקנית, כמחליפו של פלג ספראג שהתפטר. בהמשך נבחר לתקופת כהונה מלאה שהחלה ב־4 במרץ 1835, ובסך הכול כיהן בסנאט מ־20 בינואר 1835 עד 3 במרץ 1841. הוא לא הצליח להיבחר מחדש בבחירות של 1840.

במהלך כהונתו בסנאט שימש ראגלס כיו"ר ועדת הפטנטים ומשרד הפטנטים (הקונגרס ה־25), וב־1836 ניסח את החוק לארגון מחדש של משרד הפטנטים הפדרלי. בזכות פעילותו בתחום זה נודע בכינוי "אבי משרד הפטנטים האמריקאי". ראגלס עצמו היה גם ממציא ובעל הפטנט האמריקאי הראשון במערכת המספור החדשה – פטנט מספר 1, שהונפק ב־13 ביולי 1836. ההמצאה עסקה בגלגל רכבת שתוכנן להפחית את השפעות מזג האוויר על המסילה. הפטנטים שניתנו לפני כן, שכונו "פטנטי X", נשרפו בשריפה שאירעה במשרד הפטנטים, ולאחר מכן החלו במספור מחדש מהתחלה – כך שראגלס קיבל את הפטנט הראשון במערכת זו.

ראגלס היה דמוקרט שמרן שהתנגד להשפעת תנועת הלוקו־פוקו בממשלו של הנשיא מרטין ואן ביורן. בשנת 1840 כתב מכתב פומבי שבו הביע התנגדות למדיניות מפלגתו ותמך במועמד המפלגה הוויגית ויליאם הנרי הריסון, שאותו תיאר כאדם בעל "פטריוטיות נאורה, חכמה מעשית, ועקרונות רפובליקניים יציבים", בעודו מגנה את מדיניות ואן ביורן כ"מהלכים הרסניים לעסקים וליזמות של העם".

### פרישה ומוות
לאחר פרישתו מהפוליטיקה, שב ראגלס לעסוק בעריכת דין בעיר תומסטון. הוא המשיך להמציא המצאות שונות, ונודע גם כסופר פוליטי ונואם מוכשר. ראגלס היה אדם עשיר; הוא ואשתו מרגרט ג'ורג' ראגלס התגוררו בבית הגדול ביותר ברחוב הראשי של העיר. הוא נפטר ב-20 ביוני 1874, חודשים אחדים לפני יום הולדתו ה־85, ונקבר בבית העלמין אלם גרוב.

## קישורים חיצוניים

* 
* 

## הערות שוליים

קטגוריה:אמריקאים ילידי מסצ'וסטס
קטגוריה:בוגרי אוניברסיטת בראון
קטגוריה:חברי הסנאט של ארצות הברית ממיין
קטגוריה:סנאטורים חברי המפלגה הדמוקרטית
קטגוריה:שופטי בתי המשפט של מדינת מיין
קטגוריה:אמריקאים שנולדו ב-1789
קטגוריה:אמריקאים שנפטרו ב-1874
עימות אלופי השחמט - 2025

**עימות אלופי השחמט - 2025** (באנגלית: Champions Showdown 2025) היא תחרות שלראשונה התקיימה בחודש אוקטובר 2025. בתחרות השתתפו שלושת המדורגים הראשונים בעולם, וכן אלוף העולם המכהן. 

התחרות התקיימה בסנט לואיס, בין ה-27 באוקטובר ל-29 באוקטובר 2025. השחקנים שיחקו שחמט מהיר (10 דקות + 5 שניות תוספת לכל מסע), במשך שלושה ימים של  סיבוב כפול בכל יום, שבסופו של דבר הסתכמו ב-18 סיבובים. הניקוד היה מיוחד כאשר הנקודות הזמינות מכל משחק גדלות בכל יום מ-1 ל-2 ל-3, עם עליות דומות עבור תיקו מ-0.5 ל-1 ל-1.5.

מגנוס קרלסן ניצח באופן בולט, ההפרש הגדול של 9.5 נקודות מול המדורג השני בעולם נבע בעיקר מהניצחון  הגבוה מול גוקש, שעשה טעויות גדולות במשחקים שלו והצליח רק לסיים משחק אחד בתיקו. חייב להיות מרכיב פסיכולוגי לטעויות הללו, שכן התוצאה של גוקש הייתה סבירה מול השחקנים האחרים. קרלסן ניצח בכל המיני-קרבות והוא ממשיך להיות טוב יותר מכל יריביו. פביאנו קרואנה סיים שני, נקמורה שלישי וגוקש אחרון. שיטת הניקוד לא שינתה את סדר הסיום של השחקנים בשום צורה.

## משחקי התחרות

### משחקי היום הראשון

### משחקי היום השני

### משחקי היום השלישי

## קישורים חיצוניים
* האתר הרשמי של התחרות
* משחקי התחרות, chess.com
* תוצאות התחרות, chess.com


* Champions Showdown is a rapid event featuring the world's top-three players and World Champion Gukesh Dommaraju., chess.com

* Gukesh Leads Clutch Chess After Game 1 Loss, chess.com
* Carlsen Leads, Caruana Sprints To 2nd From Last, chess.com
* Carlsen Wins Clutch Chess With 2 Games To Spare, chess.com
* Carlsen astounds once again, wins Champions Showdown with two games to spare, chessbase.com
*  Champions Showdown: Day 1, youtube
* Champions Showdown: Day 2, youtube
* Champions Showdown: Final Day, youtube


## הערות שוליים

קטגוריה:תחרויות שחמט ב-2025
שיר של לאווינו

**שיר של לאווינו** (באצ'ולי: Wer pa Lawino) היא פואמה אפית שנכתבה על ידי המשורר האוגנדי אוקוט פ'ביטק. היא פורסמה לראשונה בשנת 1966 בתרגום לאנגלית על ידי המחבר, אם כי פרק 14, הפרק האחרון שלה, הוסר. היא תורגמה במהירות לשפות אחרות. השיר המלא בשפת האצ'ולי פורסם מאוחר יותר בשנת 1969. טאבאן לו ליונג פרסם תרגום לאנגלית של פרק 14 בשנת 1993 וכן תרגום חדש של השיר כולו בשנת 2001 (פורסם כ-"The Defence of Lawino").

"שיר של לאווינו" הפכה לאחת מיצירות הספרות הנקראות ביותר שמקורן באפריקה שמדרום לסהרה. היא גם הפכה לאייקונית מבחינה תרבותית באפריקה, בשל השיקוף החריף שלה של האופן שבו החברה האפריקאית נהרסה על ידי הקולוניזציה של אפריקה.

הפואמה נכתבה במקור בצמדים מחורזים ובעל משקל קבוע. השיר מסופר מנקודת מבטו של לאווינו בגוף ראשון.

פ'ביטק פרסם שיר המשך באנגלית, "Song of Ocol", בשנת 1970.

## תוכן השיר
"שיר של לאווינו" שהוא פואמה סיפורית, מתארת כיצד בעלה של לאווינו, אוקול, בנו של מנהיג השבט של שבט האצ'ולי, נשא אישה נוספת, קלמנטיין, שהיא משכילה ומתנהגת כאירופאית. למרות שהפוליגמיה של אוקול מקובלת על ידי החברה, ועל ידי לאווינו עצמה, תיאור מעשיו מראה שהוא מתנער מלאווינו לטובת קלמנטיין. נאמר גם שאוקול מוקסם מתרבות הקולוניאליסטים האירופיים. כדוגמה לכך, לאווינו אומרת שאוקול כבר לא עוסק, או מתעניין, בריקוד אפריקאי פולחני, אלא מעדיף את הריקודים בסגנון אולם הנשפים שהודגמו על ידי המתיישבים האירופאים. אובדן התרבות הזה מצד אוקול הוא מה שמטריד את לאווינו ביותר. הפואמה היא פנייה מורחבת של לאווינו לאוקול להישאר נאמן למנהגיו שלו, ולנטוש את רצונו להיות לבן.

הספר גם תומך בתרבות האפריקאית שאבדה על ידי האליטה המשכילה. לאווינו מקוננת על חוסר הגאווה האפריקאית של בעלה והיא רומנטיזציה של כל מה ששחור. לאווינו אומרת ש"כל מה ששחור הוא יפה".

## עיבוד להצגה בישראל
ממוזער|170x170 פיקסלים|לאווינו וקלמנטיין (בגילומה של ארלט מינצר 1984)
השיר של לאווינו הועלתה במסגרת הצגות התחרות בפסטיבל לתיאטרון אחר בעכו בשנת 1984. היא הועלתה שם בשנית כהצגה אורחת בפסטיבל בשנת 1985. בין לבין הועלתה בקפה תיאטרון הקאמרי בת"א ומעל לשלושים הצגות ברחבי הארץ בשנים 1984-1986.

הפואמה תורגמה מאנגלית על ידי אורן מינצר, ועובדה לבמה על ידי השחקנית ארלט מינצר, שכיכבה בה בתפקיד לאוינו, האשה הנבגדת, ובתפקיד קלמנטיין המאהבת, והזמר חיים צדוק, שגילם את אוקול, בנו של ראש השבט. בהצגה היו גם שירים וריקודים ותזמורת עם שלושה נגנים.

## קישורים חיצוניים

* Petri Liukkonen. "Okot p'Bitek". Books and Writers. (contains extract of "Song of Lawino")
* Daniel, G. "Song of Lawino: Un cas de contestation en Afrique." *Canadian Journal of African Studies/La Revue canadienne des études africaines* 5, no. 2 (1971): 193-212.


## הערות שוליים

קטגוריה:אפוסים
קטגוריה:יצירות ראשונות ידועות של שפה
קאמפ רוק 3

**קאמפ רוק 3** (באנגלית: **Camp Rock 3**) הוא סרט טלוויזיה מוזיקלי  המשמש כהמשכון לסרטים "קאמפ רוק" (2008) ו"קאמפ רוק 2: הג'אם האחרון" (2010). הסרט יבוים על ידי ורוניקה רודריגז לפי תסריט מאת איידי פיי. האחים ג'ונאס ומריה קאנאלס בררה יחזרו לגלם את דמויותיהם מהסרטים הקודמים, ולצידם יככבו שרי קולה, ליאמני סגורה ומלאקיי ברטון. הסרט צפוי לצאת בקיץ 2026 בדיסני+.

## עלילה
להקת "קונקט 3" נשארת ללא מופע פתיחה לסיבוב הופעות האיחוד הגדול שלה. כתוצאה מכך, הם חוזרים ל"מחנה רוק" כדי לגלות את הכישרון הבא. במחנה משתרע מתח רב משום שהחניכים נאלצים להתחרות על ההזדמנות לפתוח את ההופעה של הלהקה האהובה עליהם. במהלך התחרות החברויות עומדות בפני מבחן, מה שמוביל לבריתות בלתי צפויות, לחשיפת סודות ולקשרים רומנטיים. עם חניכי "מחנה רוק" החדשים נמנים סייג' ואחיה דסי, הצ'לנית רוזי, המתופף קליף, הכוריאוגרפית קאלי, המשפיענית מדיסון והילד הרע של המחנה פלטץ'.

## צוות השחקנים והדמויות
*ג'ו ג'ונאס – שיין גריי, סולן להקת "קונקט 3"
*ניק ג'ונאס – נייט גריי, חבר בלהקת "קונקט 3"
*קווין ג'ונאס – ג'ייסון גריי, חבר בלהקת "קונקט 3"
*מריה קאנאלס בררה – קוני טורס
*שרי קולה – לארק
*ליאמני סגורה – סייג'
*מלאקיי ברטון – פלטץ'
*לומי פולאק – רוזי
*הדסון סטון – דסי
*קייסי טרוטר – קליף
*ברוקלין פיטס – קאלי
*אווה ג'ין – מדיסון

## הפקה
ב-2025 הוכרז כי דיסני עובדת על סרט שלישי לסדרת "קאמפ רוק". בספטמבר של אותה השונה הסרט הוכרז רשמית, ועם הסרט הוכרז שהאחים ג'ונאס ומריה קאנאלס בררה יחזרו לגלם את דמויותיהם מהסרטים הקודמים. כמו כן, דמי לובאטו תשמש בתור מפיקה בפועל. נשיא מחלקת מותגי הטלוויזיה של דיסני, איו דייוויס, ציין כי הסרט הוא "רגע של סגירת מעגל" שמחזיר את עולם "קאמפ רוק" לדור חדש של צופים. שלב הצילומים של הסרט החל ב-17 בספטמבר 2025 בוונקובר, קנדה והסתיים ב-1 בנובמבר.

## הפצה
ב-4 בדצמבר 2025 דיסני+ שחררו טיזר לסרט והכריזו שיצא בקיץ 2026.

## קישורים חיצוניים

## הערות שוליים

קטגוריה:סרטי המשך אמריקאיים
קטגוריה:סרטים מוזיקליים אמריקאיים
קטגוריה:סרטים באנגלית
קטגוריה:סרטי טלוויזיה אמריקאיים
קטגוריה:ערוץ דיסני: סרטי מקור
ג'ורג' אוונס

**ג'ורג' אוונס** (באנגלית: **George Evans**; 12 בינואר 1797 – 6 באפריל 1867) היה עורך דין ופוליטיקאי אמריקאי ממדינת מיין. כחבר המפלגה הוויגית, כיהן בשני בתי הקונגרס של ארצות הברית וכן כיהן כיושב ראש בית הנבחרים של מיין.

## ביוגרפיה
### ראשית חייו
אוונס נולד ב-12 בינואר 1797 בעיר האלוול שבמסצ'וסטס (כיום בתחומי מיין), והשלים את לימודיו בקולג' בודווין. לאחר מכן למד משפטים אצל פרדריק אלן מהעיר גארדינר, והשתקע שם לעסוק בעריכת דין. הוא נבחר לבית הנבחרים של מיין וכיהן בו בשנים 1826–1830. בשנים 1829–1830 כיהן כיושב ראש הבית.

### כהונתו בקונגרס
בשנת 1829 נבחר אוונס לבית הנבחרים של ארצות הברית בבחירות מיוחדות שנערכו בעקבות התפטרותו של פלג ספראג, שעבר לסנאט. אוונס כיהן בבית הנבחרים בשנים 1829–1841, ובין השנים 1829–1831 כיהן כיושב ראש הוועדה להוצאות מחלקת האוצר.

בשנת 1841 התפטר מתפקידו בבית הנבחרים כדי להצטרף לסנאט של ארצות הברית. שם כיהן כיו"ר ועדת הייצור בשנים 1841–1843, כיו"ר ועדת הכספים בשנים 1841–1845, וכיו"ר ועדת השטחים בשנים 1845–1847. המדינאי ג'יימס בליין כתב לימים על המוניטין של אוונס, במיוחד בענייני כספים:

אוונס כיהן בסנאט עד 1847, אז הפסיד בהתמודדותו לכהונה שנייה.

### בערוב ימיו
לאחר עזיבתו את הסנאט חזר אוונס לעסוק בעריכת דין בעיר פורטלנד שבמיין, והמשיך ליטול חלק בעניינים פוליטיים. בשנים 1849–1850 כיהן כיו"ר הוועדה שהוקמה כדי לברר ולסגור את תביעותיהם הכספיות של אזרחי ארצות הברית נגד מקסיקו – תביעות שהממשל האמריקאי קיבל על עצמו בהתאם להסכם גואדלופה אידלגו, שנחתם בסיום מלחמת ארצות הברית–מקסיקו. בשנות ה-50 של המאה ה-19 אף כיהן כתובע הכללי של מיין.

על פי מחקר שפורסם בשנת 2022 בעיתון הוושינגטון פוסט, החזיק אוונס לפחות בעבד אחד במהלך חייו. הוא זוהה כחבר הקונגרס היחיד ממדינת מיין שהיה בבעלותו אדם משועבד.

אוונס נפטר ב-6 באפריל 1867 בפורטלנד שבמיין, ונקבר בבית העלמין אוק גרוב שבעיר גארדינר.

## קישורים חיצוניים

* 
* 

קטגוריה:אמריקאים ילידי מסצ'וסטס
קטגוריה:חברי בית הנבחרים של ארצות הברית ממיין
קטגוריה:חברי בית הנבחרים של ארצות הברית מטעם המפלגה הלאומית הרפובליקנית
קטגוריה:חברי בית הנבחרים של ארצות הברית מטעם המפלגה הוויגית
קטגוריה:חברי הסנאט של ארצות הברית ממיין
קטגוריה:סנאטורים חברי המפלגה הוויגית
קטגוריה:אמריקאים שנולדו ב-1797
קטגוריה:אמריקאים שנפטרו ב-1867
ויליאם גיבס

**ויליאם צ'נינג גיבס** (באנגלית: **William Channing Gibbs**; ) היה פוליטיקאי אמריקאי מרוד איילנד, איש המפלגה הדמוקרטית-רפובליקנית, שכיהן כמושל רוד איילנד העשירי בשנים 1821–1824.
## ראשית חייו
ויליאם גיבס נולד בניופורט שברוד איילנד, כבנם של ג'ורג' גיבס השני ושל מרי צ'נינג. הוא שירת במיליציה המדינתית, בה הגיע עד לדרגת מייג'ור גנרל.
## קריירה פוליטית
בשנים 1816–1820 כיהן גיבס כחבר בית הנבחרים של רוד איילנד.

בשנים 1821–1824 כיהן גיבס כמושל רוד איילנד העשירי. במהלך תקופת כהונתו, התקיים משאל עם על הרחבת זכות הבחירה, אך הצעה זו נדחתה. בשנת כהונתו האחרונה, ניסחה ועידת החוקה של רוד איילנד נוסח חדש של חוקת המדינה שנגע לזכויות ההצבעה, נוסח זה נדחה על ידי ציבור הבוחרים.
## חיים אישיים
גיבס היה נשוי למרי קיין, שאיתה הוא הביא לעולם עשרה ילדים.

אחת מבנותיו, שרה, נישאה לרוברט מינס תומפסון , שהיה קצין בצי ארצות הברית, איש עסקים, נשיא האגודה האולימפית האמריקאית (קודמתו של הוועד האוליפי הלאומי של ארצות הברית) והמפקד העליון של "המסדר הצבאי של הלגיון הנאמן של ארצות הברית" .

בנו, תאודור ק. גיבס, שירת בצבא האיחוד במלחמת האזרחים האמריקאית במסגרת רגימנט הארטילריה הראשון. בן נוסף שלו, יוג'ין בוארנה גיבס, שירת במלחמת האזרחים כקפטן ברגימנט הרגלים השני של קליפורניה. לאחר המלחמה הוא הוצב כלוטננט משנה ברגימנט הרגלים השמיני של הצבא הסדיר, הגיע עד לדרגת קפטן, ושירת עד מותו ב-1882.

אחיו של גיבס, ג'ורג' גיבס , היה מינרלוג ידוע, ואביו של אלפרד גיבס , ששירת במלחמת ארצות הברית-מקסיקו ובמלחמת האזרחים.

ויליאם גיבס נפטר בניופורט ב-21 בפברואר 1871, בגיל 84. הוא נטמן בית הקברות איילנד שבעיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1338


## קישורים חיצוניים
* ויליאם גיבס באתר אגודת המושלים הלאומית 
* ויליאם גיבס באתר The Political Graveyard 
* 

## הערות שוליים

קטגוריה:אמריקאים ילידי רוד איילנד
קטגוריה:ניופורט (רוד איילנד): אישים
קטגוריה:מושלי רוד איילנד
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי האספה הכללית של רוד איילנד
קטגוריה:אמריקאים שנולדו ב-1787
קטגוריה:אמריקאים שנפטרו ב-1871
שדה התעופה הבין-לאומי סנטה קתרינה

**שדה התעופה הבין־לאומי סנטה קתרינה** (בערבית: **مطار سانت كاترين الدولي**; בימי הממשל הישראלי נקרא **שדה התעופה הר סיני**; קוד ICAO **HESC**; קוד IATA **SKV**) הוא שדה תעופה בדרום סיני.

## היסטוריה
ב־1971 נסלל במקום מסלול טיסה באורך 2,000 מטר. באוגוסט 1971 פתחו ארקיע ואגד קו תיירות משותף, שכלל הגעה לשדה התעופה על ידי ארקיע ונסיעה למנזר סנטה קתרינה על ידי אגד.

שדה התעופה הופעל על ידי חיל האוויר.

ב־1972 נחתם הסכם בין הממשל לארקיע בו הקצה הממשל קרקע לאחרונה לשם הקמת טרמינל זמני. תכנון בית נתיבות החל ב־1973 ובוצע בשנים 1974–1975. בית הנתיבות נחנך בספטמבר 1976.

בעקבות הסכם השלום בין ישראל למצרים, הועבר אזור ג'בל מוסא ומנזר סנטה קתרינה לידי מצרים ב־15 בנובמבר 1979. חולייה טכנית של חיל האוויר נותרה בשדה עד ינואר 1980.

ב־2023 החלה הרחבת מסלול ההמראה ושיפוץ בית הנתיבות כחלק מתוכנית מצרית להרחבת התיירות באזור סנטה קתרינה. הפרויקט הוזמן על ידי .

## הערות שוליים

קטגוריה:מצרים: שדות תעופה
קטגוריה:סיני
אוניברסיטת אמיר כביר לטכנולוגיה

**אוניברסיטת אמיר כביר לטכנולוגיה** (בפרסית: **دانشگاه صنعتی امیرکبیر**), היא אוניברסיטה טכנולוגית ציבורית הממוקמת בטהראן, איראן, עם שלוחות בערים אחרות באיראן. נוסדה בשנת 1955 בשם: **הפוליטכני של טהראן** והיא האוניברסיטה הטכנולוגית הוותיקה ביותר באיראן.

האוניברסיטה נחשבת באיראן ליוקרתית ומתקבלים אליה סטודנטים עם ציונים גבוהים, 1% מאלו שניגשים לבחינות הכניסה.

## היסטוריה
המוסד הוקם בשנת 1928 כאקדמיה טכנית ובאוקטובר 1956 הפך לאוניברסיטה מן המניין. בשנת 1979, חדשים ספורים לפני המהפכה האסלאמית נקראה האוניברסיטה על שם אמיר כביר (1852-1807) שהיה מדינאי ויועץ קיסרי פרסי בתקופת השושלת הקאג'ארית. תחילה, הציעה האוניברסיטה חמישה תארים בהנדסה: חשמל ואלקטרוניקה, מכונות, הנדסת טקסטיל, כימיה, בנייה ותשתיות.

במקביל לצמיחתה, הופרדה הפקולטה להכשרת מורים למדעים וטכנולוגיה מהאוניברסיטה וצורפה למערכת האקדמית להכשרת מורים וכן בית הספר הגבוה לבנייה אזרחית הופרד וצורף להאוניברסיטה הטכנולוגית ח'. נ. טוסי.
ממוזער|200x200 פיקסלים|הבניין להנדסת חשמל והנדסת מכונות.
עד 1978, נוספו מוקדי התמחות בפקולטה לטכנולוגיה: הנדסת אלקטרוניקה וחשמל, הנדסה כימית ופטרוכימית, הנדסת פולימרים וטקסטיל, הנדסת מכונות, הנדסת כרייה והנדסת תעשייה.

בין השנים 1989 ל-1996 הוקמו שש פקולטות חדשות וקורסים רבים, במיוחד ללימודי תואר שני.

ברבות השנים, צמחה האוניברסיטה והפכה למרכז לאומי למדע והנדסה, ומספר הסטודנטים לתואר ראשון בה מונה מעל 7,000, ועוד כ-6,400 סטודנטים לתארים מתקדמים. הלומדים ב-83 מחלקות שונות.

## דירוגים אקדמיים

## קמפוסים
* טהראן: הקמפוס הראשי של אוניברסיטת אמיר כביר לטכנולוגיה נמצא במרכז העיר טהרן.
* מאהשהר: קמפוס שנבנה במחוז ח'וזסתאן בשנת 2001.
* קמפוס בנדר עבאס: הוקם במחוז הורמוזגאן.
* קמפוס גרמסאר: נבנה בפרובינציית סמנן.

## קישורים חיצוניים
* 

## הערות שוליים

קטגוריה:איראן: אוניברסיטאות ומכללות
קטגוריה:טהראן: חינוך
רשימת חיסול: זאב אפל

**רשימת חיסול: זאב אפל** (באנגלית: **The Terminal List: Dark Wolf**) היא סדרת טלוויזיה אמריקאית מסוגת אקשן־מותחן, שנוצרה על ידי ג'ק קאר ודייוויד דיג'יליו. הסדרה מהווה סדרת בת לקדמתה **[[רשימת חיסול]]** ("The Terminal List") משנת 2022, ומתמקדת בדמותו של בן אדוארדס, יוצא יחידת אריות הים של צי ארצות הברית, בדרכו להפוך לסוכן CIA.

## עלילה
הסדרה מתרחשת כשבע שנים לפני אירועי "רשימת חיסול", ועוקבת אחר בן אדוארדס (טיילור קיטש) במסעו מהיותו לוחם ביחידת אריות הים ועד להפיכתו לסוכן חשאי של ה-CIA. העלילה מתעמקת בצדדים האפלים של לוחמה מודרנית ובמחירים הנפשיים של פעילות מבצעית חשאית.

## שחקנים ודמויות
* **[[טיילור קיטש]]** – בן אדוארדס ("צ'ארלי 0-2"), לוחם ביחידת אריות הים.
* **[[טום הופר (שחקן)|טום הופר]]** – רייף הייסטינגס ("צ'ארלי 0-1"), מפקד צוות ביחידת אריות הים.
* **[[כריס פראט]]** – ג'יימס ריס, לוחם ביחידת אריות הים וציר מרכזי בסדרה המקורית.
* משתתפים נוספים כוללים את דאר סלים, לוק המסוורת', רוברט ויזדום, שירז צרפתי ורונה-לי שמעון.

## הפקה
הפקת הסדרה הוכרזה לראשונה בפברואר 2023, כסדרת בת ל"רשימת חיסול". בינואר 2024 פורסם שמה הרשמי – "The Terminal List: Dark Wolf".
צילומי הסדרה החלו במרץ 2024 בבודפשט, אסטרגום וסנטאנדרה שבהונגריה.

## שידור
הסדרה עלתה לשידור ב-27 באוגוסט 2025 בשירות **אמזון פריים וידאו**. שלושת הפרקים הראשונים עלו בו זמנית, והיתר שודרו מדי שבוע עד 24 בספטמבר 2025.

## ביקורות
העונה הראשונה קיבלה ביקורות חיוביות בעיקר, עם ציון של 75% באתר Rotten Tomatoes בהתבסס על 16 ביקורות מבקרים, וציון של 81% מצד הצופים. המבקרים שיבחו את האותנטיות הצבאית והעומק הפסיכולוגי של הדמויות.

## קישורים חיצוניים
* 
* רשימת חיסול: זאב אפל ב־IMDb
* דף הסדרה באתר אמזון פריים וידאו

קטגוריה:סדרות טלוויזיה אמריקאיות
קטגוריה:סדרות פעולה
קטגוריה:סדרות ספין-אוף
ג'סי ספיט

**ג'סי ספיט** (באנגלית: **Jesse Speight**; 22 בספטמבר 1795 – 1 במאי 1847) היה פוליטיקאי אמריקאי מקרוליינה הצפונית וממיסיסיפי במאה ה־19.

## ביוגרפיה
ספייט נולד במחוז גרין שבקרוליינה הצפונית ולמד בבתי ספר מקומיים בילדותו. בשנת 1820 נבחר כחבר בבית הנבחרים של קרוליינה הצפונית ואף כיהן כיושב ראש הבית, ובשנים 1823–1827 כיהן כחבר הסנאט של קרוליינה הצפונית. בשנת 1828 נבחר לבית הנבחרים של ארצות הברית וכיהן שם בשנים 1829–1837, מבלי להגיש מועמדות מחדש ב־1836.

ספייט עבר לפלימות' שבמיסיסיפי וכיהן בסנאט של מיסיסיפי בשנים 1841–1844, כשבשנים 1842–1843 כיהן כנשיא הסנאט. בשנת 1844 נבחר לסנאט של ארצות הברית כחבר המפלגה הדמוקרטית וכיהן בסנאט משנת 1845 ועד מותו. במהלך כהונתו בסנאט היה יו"ר ועדת החקיקה המאושרת וועדת ביקורת והוצאה של הסנאט.

ספיט נפטר בקולומבוס שבמיסיסיפי ב־1 במאי 1847 ונקבר בבית הקברות פרנדשיפ שבקולומבוס.

מי שהחליפו בסנאט היה ג'פרסון דייוויס, שהפך לימים לנשיא קונפדרציית המדינות של אמריקה.

## קישורים חיצוניים
* 
* 

קטגוריה:אמריקאים ילידי קרוליינה הצפונית
קטגוריה:חברי הסנאט של ארצות הברית ממיסיסיפי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1795
קטגוריה:אמריקאים שנפטרו ב-1847
ג'ון ג'ונס מקריי

**ג'ון ג'ונס מקריי** (באנגלית: **John Jones McRae**; 10 בינואר 1815 – 31 במאי 1868) היה פוליטיקאי אמריקאי ממדינת מיסיסיפי. הוא היה חבר המפלגה הדמוקרטית, וכיהן בבית הנבחרים של מיסיסיפי, בסנאט של ארצות הברית, וכן כמושל מיסיסיפי.

## ביוגרפיה
מקריי נולד ב-10 בינואר 1815 בסנידסבורו שבקרוליינה הצפונית. בשנת 1817 עבר עם הוריו לווינצ'סטר שבמיסיסיפי. בשנת 1834 יסד את העיר אנטרפרייז שבמחוז קלארק. מקריי ניסה לשוט בספינת קיטור על נהר צ'יקאסוהאי, ובשנת 1842 הפליג בספינת קיטור מאגם פונטצ'רטריין לאנטרפרייז.

הוא כיהן בבית הנבחרים של מיסיסיפי בשנים 1847–1851. בתקופה זו סייע בהקמת אוניברסיטת מיסיסיפי. בנוסף, ייצג את מיסיסיפי בסנאט של ארצות הברית בשנים 1851–1852, בקונגרסים ה־35 וה־36, ובקונגרס הקונפדרציה במהלך מלחמת האזרחים האמריקנית. כמו כן כיהן כמושל מיסיסיפי ה־21 בשנים 1854–1857.

מקריי נפטר ב-31 במאי 1868 במהלך ביקור בהונדורס הבריטית (כיום בליז), שם חי בגלות אחיו קולין מקריי.

## קישורים חיצוניים

* 
* 

## הערות שוליים

קטגוריה:אמריקאים ילידי קרוליינה הצפונית
קטגוריה:בוגרי אוניברסיטת מיאמי באוהיו
קטגוריה:מושלי מיסיסיפי
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית הנבחרים של ארצות הברית ממיסיסיפי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית ממיסיסיפי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1815
קטגוריה:אמריקאים שנפטרו ב-1868
בית העלמין העתיק של יהודי יפו

**בית העלמין העתיק של יהודי יפו** בשכונת אבו כביר של ימינו היה נקרופוליס מחוץ לגבולותיה של יפו בתקופת המשנה והתלמוד. רוב המצבות מהתקופה שלאחר מרד בר כוכבא, וייתכן שכבר בימי ממלכת החשמונאים שימש המקום לקבורה..

## חפירות ארכאולוגיות
ב-1871 ביקר באבו כביר הארכאולוג והמדינאי הצרפתי שארל קלרמון-גנו. הוא חפר באזור כנסיית פטרוס הקדוש (אבו כביר) של ימינו וחשף בגבעה ממזרח ליפו נקרופוליס – עיר קבורה יהודית, ובה 34 מצבות שיש ועוד עשרות מצבות אחרות, שעליהן חרותים אותיות בעברית וביוונית וסמלים יהודיים כגון: לולב, מנורה והמילה "שלום". קלרמון-גנו קבע כי הן מהמאה ה-1 עד המאה ה-3 וכי היו חלק מבית עלמין עתיק של יהודי יפו. בין השאר נמצאו בבית הקברות מצבות מחדייב, מקפדוקיה, מאלכסנדריה, מיוון ומלוב. לפי מקצועות הנפטרים שנרשמו על המצבות, ניתן להסיק כי הקהילה היהודית ביפו הייתה מבוססת ועשירה. מצבות רבות נמצאות במוזיאון באוסלו אשר העביר שבע מהמצבות הללו לתצוגה במוזיאון יפו העתיקה.

בחפירות שנערכו על ידי יעקב קפלן נמצאה אבן להכנת משקולות מדידה מתקופת טראיאנוס, וכן מטמון שהמטבע המאוחר בו הוא מזמנו של טראיאנוס, הממצאים נמצאו בחדרים שחרבו בשריפה עזה. בחפירות נמצאה טביעת חותם אחת של הלגיון העשירי פרטנסיס על גבי רעף. טביעת חותם זו היא מהמאה השלישית ויכול להיות שהיא ממצא אקראי.

## קישורים חיצוניים
*

## הערות שוליים

קטגוריה:תל אביב-יפו: קברים ובתי קברות
יפו
קטגוריה:יפו
קטגוריה:תל אביב-יפו: אתרים ארכאולוגיים
נבחרת סנגל בכדורגל עד גיל 23

**נבחרת סנגל בכדורגל עד גיל 23** מייצגת את סנגל בתחרויות כדורגל של המשחקים האולימפיים. בנוסף לכך היא שיחקה במשחקי אפריקה ו"גביע אפריקה בכדורגל עד גיל 23".

## היסטוריה
נבחרת סנגל בכדורגל עד גיל 23 הוקמה בתחילת שנות ה-90 של המאה ה-20.

## משחקים אולימפיים
לקראת תחרות הכדורגל באולימפיאדת ברצלונה, החליטה פיפ"א כי הנבחרות ישתתפו עם כדורגלנים בני 23 ומטה.

הבנחרת העפילה למשחקים אולימפיים רק בשנת 2012. היא סיימה את השתתפותה בשלב רבע הגמר.

### שחקני חיזוק
בהתאם להחלטת פיפ"א ניתן לכלול במשחקים אולימפיים עד 3 כדורגלנים בגיל מעל ל-23.

* 2012 - פאפה גויה, מוחמד דיאמה

## משחקי אפריקה
תחרות כדורגל במשחקי אפריקה היה מיועד לנבחרות עד גיל 23 בשנים 1991-2015. 

* 2011 - מקום רביעי
* 2015 - **זכייה**

## גביע אפריקה עד גיל 23
החל משנת 2011 מתקיימת תחרות "גביע אפריקה אד גיל 23". 3 נבחרות חזקות של התחרות מעפילות למשחקים האולימפיים. ההישג של הנבחרת היה המקום הרביעי בשנת 2012.

## קישורים חיצוניים
* נתונים מאתר transfermarkt (אולימפיאדות)
* נתונים מאתר globalsportsarchive
* נתונים מאתר worldfootball

סנגל
קטגוריה:סנגל: כדורגל
כדורגל
אהרן דוד גולדברג

הרב **אהרן דוד גולדברג** (באנגלית: **Aharon Dovid Goldberg**) הוא רב חרדי, ראש ישיבת טלז בקליבלנד (ויקליף), אוהיו, בארצות הברית, וחבר מועצת גדולי התורה של אגודת ישראל באמריקה. חיבר סדרת ספרים תורניים העוסקים בביאורים ופירושים על מסכתות שונות בש"ס, וכן נואם ומשפיע בתחום החינוך התורני.

## ראשית חייו
אהרן דוד נולד למשפחה רבנית, בנו של הרב יצחק הלוי גולדברג, מגיד שיעור ומורה הוראה בישיבת טלז בקליבלנד, ששימש גם כחבר ועד הישיבה ונפטר בשנת תשע"ח. אחיו כוללים את הרב משה גולדברג, ששימש כמגיד שיעור בישיבת גדולה טורונטו ונפטר בשנת תשע"ט.

למד בישיבת טלז בקליבלנד, שם התקדם בשורות התלמידים והחל להרצות כמגיד שיעור צעיר.

## פעילותו כראש ישיבה
בשנת תשס"ו (2006), בערך, מונה גולדברג לראש ישיבת טלז בקליבלנד, אחת הישיבות הגדולות והמובילות בעולם הליטאי באמריקה, המכילה עשרות תלמידים. תחת הנהגתו, הישיבה ממשיכה במסורת הליטאית של לימוד תורה לעומק, עם דגש על חינוך אופי ומשמעת. הוא משמש כחבר מועצת גדולי התורה של אגודת ישראל באמריקה.

גולדברג פעיל גם בקהילת קליבלנד היהודית, ומשתתף תדיר באירועים ציבוריים במהלך מגפת הקורונה, פרסם דברי חיזוק לתלמידי הישיבות.

## יצירה תורנית
גולדברג הוא מחבר סדרת הספרים "עבודת דוד", הכוללת הערות, ביאורים ופירושים על מסכתות שונות בתלמוד הבבלי. הסדרה כוללת כרכים על:
* מסכת סוכה (תש"ס, 2000)
* מסכת בבא בתרא
* מסכת סנהדרין (תשס"ד, 2004)
* מסכת נדרים (תשפ"א, 2021)

בנוסף, פרסם:

* **חזק ונתחזק בעד עמנו** – אוסף דברי חיזוק והתעוררות לבני הישיבה בתקופת מגפת הקורונה.
* ביאור על פירוש רבינו יונה למסכת אבות, בשם "חסדי אבות" (תשפ"ד, 2024).
* **קונטרס קול דודי דופק** – מאמר על גלות ישמעאל וארבע מלכויות.

## קישורים חיצוניים

* דברים על קמפיין "עם אחד" – ווימאו (2022)

## הערות שוליים

קטגוריה:ראשי ישיבה אמריקאים
קטגוריה:חברי מועצת גדולי התורה בארצות הברית
קטגוריה:רבנים חרדים אמריקאים
קטגוריה:רבנים ליטאים
קטגוריה:פרשני התלמוד
נבחרת הונדורס בכדורגל עד גיל 23

**נבחרת הונדורס בכדורגל עד גיל 23** מייצגת את הונדורס בתחרויות כדורגל של המשחקים האולימפיים. בנוסף לכך היא משחקת במשחקים פאן-אמריקאיים.

## היסטוריה
נבחרת הונדורס בכדורגל עד גיל 23 הוקמה בתחילת שנות ה-90 של המאה ה-20.

## משחקים אולימפיים
לקראת תחרות הכדורגל באולימפיאדת ברצלונה, החליטה פיפ"א כי הנבחרות ישתתפו עם כדורגלנים בני 23 ומטה.

### השתתפות באולימפיאדות

### שחקני חיזוק
בהתאם להחלטת פיפ"א ניתן לכלול במשחקים אולימפיים עד 3 כדורגלנים בגיל מעל ל-23.

* 2000 - לא נבחרו
* 2008 - סמאול קבאלרו, אמיל מרטניס, קרלוס פאבון
* 2012 - מיינור פיגורואה, רוג'ר אספינוסה, ג'רי בנגטסון
* 2016 - ג'וני פלאסיוס, רומל קיאוטו
* 2020 - בריאן מויה, חורחה בנגוצ'ה

### שחקנים בולטים
* דויד סואסו - 5 שערים

## משחקים הפאן-אמריקאיים
תחרות כדורגל במשחקים הפאן-אמריקאיים מיועדת לנבחרות עד גיל 23 החל משנת 1995. הנבחרת העפילה למשחקים 8 פעמים.

* 1999 - מקום שני
* 2003 - לא העפילה
* 2007 - שלב הבתים
* 2011 - לא העפילה
* 2015 - לא העפילה
* 2019 - מקום שני
* 2023 - מקום שביעי
## קישורים חיצוניים
* נתונים מאתר transfermarkt (אולימפיאדות)
* נתונים מאתר globalsportsarchive
* נתונים מאתר worldfootball

הונדורס
קטגוריה:הונדורס: כדורגל
כדורגל
מרתה רטליף

**מרתה רטליף** היא בלשנית אמריקאית ופרופסור אמריטה באוניברסיטת וויין סטייט. היא מומחית מובילה לשפות המונג-מיאן, ובולטת גם בשחזור שלה של פרוטו-המונג-מיאן.

רטליף קיבלה תואר ראשון באנגלית מקרלטון קולג' בשנת 1968, תואר ראשון בחינוך אנגלית מאוניברסיטת שיקגו בשנת 1970, ודוקטורט בבלשנות מאוניברסיטת שיקגו בשנת 1986, עם עבודת גמר שכותרתה *"התפקודים המורפולוגיים של הטון בהמונג הלבנה".*

כיום היא משמשת כעורכת משנה בכתב העת לבלשנות היסטורית *Diachronica*. היא מייסדת שותפה של אגודת הבלשנות של דרום מזרח אסיה יחד עם אריק שילר.

## פרסומים
* 
*  Manuscript.
* 
* Newman, Paul and Martha Ratliff. 2001. *Linguistic Fieldwork*. Cambridge University Press.
* 玛莎·拉特利夫 [Martha Ratliff] (2019). *[https://book.douban.com/subject/34888251/ Miao Yao yuyan lishi yanjiu]* [苗瑶语言历史研究]. Beijing: China Social Sciences Press. ISBN  (Chinese translation of Ratliff's 2010 book, *Hmong-Mien language history*)
* 

## קישורים חיצוניים
* דף הסגל הרשמי
## הערות שוליים

קטגוריה:בוגרי אוניברסיטת שיקגו
קטגוריה:בלשניות ולשונאיות אמריקאיות
קטגוריה:ילידי 1946
ארנה רוק

**ארנה רוק** (**Arena Rock**; מוכר גם תחת השמות **סטאדיום רוק** - **Stadium rock**, **פומפ רוק** - **Pomp rock** ו-**קורפורייט רוק** - **Corporate rock**) הוא תת-ז'אנר מוזיקלי של מוזיקת רוק, שהייתה פופולרית בשנות ה-1970, בעיקר בתחנות רדיו רוק.

ככל שהופעת ההארד רוק והפופ רוק במיינסטרים גדלה, להקות החלו ליצור חומרים מותאמים לקהל גדול. ארנה רוק התפתח משימוש בצלילים בעלי אוריינטציה מסחרית שנועדו לשימוש ברדיו. הפקת המוזיקה, שמבוצעת ברמה גבוהה, כוללת שירים דרמטיים ואופטמיים, וכן בלדות עוצמתיות ואיטיות. יצירות אלו מאופיינות בדגש חזק על המלודיה של היצירות, ולעיתים אף בשימוש בפזמונים המנוניים. כמו כן, יצירות אלו כוללות שימוש באפקטים בולטים של גיטרה וכלי מקלדת. בנוסף לכך, הליריקה של יצירות אלו בדרך כלל בנושאי אהבה, שברון לב, חרדה וסנטימנטליות. כמו כן, יש שימוש בעשן ושיטות תאורה מתוחכמות באסתטיקה החזותית של ארנה רוק.

על הז'אנר נשמעה ביקורת על הז'אנר, ולרוב משתמשים בז'אנר כדרך לזלזול באמני רוק. כמו כן, באופן סטריאוטיפי, ארנה רוק קושרה לגברים מהמעמד הפועלים ועד למעמד הביניים שמתגוררים בארצות הברית וקנדה. עם זאת, הז'אנר זכה להצלחה רבה ברחבי העולם.

## לקריאה נוספת

* 
* 
* 
* 
* 
* 
* 
* 
* 
* 
* 
* 
* 


## הערות שוליים

קטגוריה:סגנונות רוק
קטגוריה:שנות ה-1960 במוזיקה
קטגוריה:שנות ה-1970 במוזיקה
שמעון גיבסון

**שמעון גיבסון** (באנגלית: **Shimon Gibson**; נולד ב-1958) הוא ארכאולוג בריטי-אמריקאי, המתגורר במדינת קרוליינה הצפונית שבארצות הברית, ומכהן כ**פרופסור מן המניין להיסטוריה מעשית** (Professor of Practice) באוניברסיטת קרוליינה הצפונית בשארלוט.

## קורות חייו
גיבסון נולד בבריטניה והיגר לארצות הברית, מלמד כיום, בחוג להיסטוריה באוניברסיטת קרוליינה הצפונית בשרלוט. הוא עסק במשך עשרות שנים בארכאולוגיה של ארץ ישראל ובארכאולוגיה מקראית.

בשנת 2000 שימש ארכאולוג ראשי בחפירת מערה באזור המדבר, שאותה זיהה כמערת יוחנן המטביל. בעקבות זאת פרסם את ספרו The Cave of John the Baptist. טענה זו ספגה ביקורת חריפה מצד חוקרים אחרים. לפי הרשל שנקס (Hershel Shanks), "מעטים מאוד, אם בכלל, מבין החוקרים בישראל סבורים שלמערה יש קשר כלשהו עם יוחנן המטביל".

לאחר מכן הוביל צוות חפירות בהר ציון, שבו התגלה גביע פולחני עם כתובת בעלת עשר שורות.

## עבודותיו
גיבסון ערך את The Illustrated Dictionary & Concordance of the Bible והיה עורך-שותף יחד עם אברהם נגב של Archaeological Encyclopedia of the Holy Land. בספרו The Final Days of Jesus: The Archaeological Evidence (2009) הציע תזה חדשה שלפיה ישו הוצא להורג בשל מעשי ריפוי שביצע.

## הופעות במדיה
גיבסון השתתף במספר סרטים תיעודיים העוסקים בארכאולוגיה מקראית.

## כתביו
* Shimon Gibson, The Cave of John the Baptist, Biblical Archaeology Society
* Shimon Gibson, The Final Days of Jesus: The Archaeological Evidence, HarperOne, 2009
* Avraham Negev & Shimon Gibson (eds.), Archaeological Encyclopedia of the Holy Land, Continuum, 2001

## קישורים חיצוניים
* ד"ר שמעון גיבסון, באתר אוניברסיטת קרוליינה הצפונית בשרלוט

## הערות שוליים

קטגוריה:ארכאולוגים
קטגוריה:ילידי 1958
פסל גד מנלה

**פסל גד מנלה** הוא פסל ברונזה שיצר האמן נתן רפפורט. הפסל מוצב בכניסה לקיבוץ תל יצחק ומנציח את גד מנלה, בן הקיבוץ, שנהרג ביולי 1968 במהלך מרדף אחרי מחבלים בבקעת הירדן. הפסל מנציח גם את אלוף-משנה אריק רגב, שנהרג יחד עמו באותה פעולה.

## רקע
הפסל נוצר ביוזמת קיבוץ תל יצחק. בעת עבודתו על הפסל התגורר רפפורט בטורונטו שבקנדה. הקשר להזמנת הפסל נוצר באמצעות אחד מחברי הקיבוץ, שהיו לו מכרים בקנדה אשר הסכימו לממן את שכרו של רפפורט בסך חמישה עשר אלף דולר.

נתן רפפורט נחשב לדמות מפתח בתרבות הזיכרון הישראלית. פסליו המוקדמים, ובהם אלה שהוצבו בקיבוצים נגבה ויד מרדכי, נושאים אופי הרואי וריאליסטי ומשקפים את סגנון האמנות הסובייטית שאפיין את תקופת פעילותו בברית המועצות.

## תיאור היצירה
הפסל עשוי ברונזה, בגובה של כמאה שמונים סנטימטרים, ומוצב על סלע שהובא ממקום נפילתם של מנלה ורגב בבקעת הירדן. הדמות המפוסלת היא של גדי מנלה במדי צנחן, אך בניגוד לפסלי הגבורה הקלאסיים של רפפורט, הדמות משדרת רכות ורגישות יוצאות דופן.

הגפיים של הדמות דקות וארוכות מעט, הראש קטן יחסית, והפנים דומים לפני ילד. שתי הזרועות מונפות לפנים: האחת מזכירה את תנועת ברכת הכוהנים, והאחרת כאילו מצביעה ואומרת "עד כאן", כפי שפירשו זאת אנשי הקיבוץ. נשקו של מנלה מוסתר מאחורי גבו, בהתאם לבקשת הקיבוץ. דמותו של מנלה מתוארת כילד נצח יהודי, ויש הרואים בה גרסה ישראלית לדמות פיטר פן – ברגע שלפני ההמראה לשמים.

## משמעות ופרשנות
הפסל מבטא ניסיון ליצירת דמות מאחדת בזיכרון הלאומי הישראלי. עם זאת, על פי תום שגב, ככל שנראה היה שהשלום מתקרב התרחקה תחושת האחדות, והשסע החברתי העמיק. הפסל שיקף תהליך זה והפך לסמל גם לשבר בתפיסת הזהות הקולקטיבית.

## קישורים חיצוניים

## הערות שוליים

קטגוריה:נתן רפפורט
קטגוריה:תל יצחק
קטגוריה:פסלים (יצירות)
קטגוריה:אנדרטאות לחללים באירועים בודדים
אמירות נג'ד ואל-אחסא

**אמירות נג'ד ואל-אחסא** (בערבית: **إمارة نجد والأحساء**) הייתה אמירות סעודית שהתקיימה מכיבוש אל-אחסא ב־1913 עד הקמת סולטנות נג'ד ב־1921.

## היסטוריה
ב־1903 כבש מנהיג בית סעוד עבד אל־עזיז אבן סעוד את ריאד, והקים את אמירות ריאד, כעשור לאחר שמדינה הסעודית השנייה נכבשה על ידי אמירות ג'בל שמר והעות'מאניים.

ב־1913 כבשו אל-אח'ואן, כוחות צבאיים ווהאבים שסרו למרות אבן סעוד, את אל-אחסא, שנמצאה בשליטה עות'מאנית מ־1871. בעקבות כך הקים אבן סעוד את אמירות נג'ד ואל-אחסא.

במאי 1914 חתם אבן סעוד על הסכם סודי עם האימפריה העות'מאנית, בו קיבל את התואר ואלי (מושל) נג'ד.

בדצמבר 1915 חתמה הממלכה המאוחדת על הסכם דריאן  עם האמירות, בה הכירה באמירות ובשליטתה על נג'ד, אל-אחסא, קטיף וג'ביל, ובהיותו תחת חסות האימפריה. ביוני 1916 העניקה הממלכה לאמירות הלוואה של 20,000 ליש"ט ומשלוח נשק, ומינואר 1917 הוענקה לאמירות קצבה חודשית בת 5,000 ליש"ט, שהוענקה עד מרץ 1924.

לאחר שאל-אח'ואן הכניעו את אמירות ג'בל שמר בנובמבר 1921 הפכה האמירות לסולטנות נג'ד.

## הערות שוליים

קטגוריה:ערב הסעודית: היסטוריה
קטגוריה:מדינות ערב לשעבר
Black Friday (פירושונים)

**Black Friday**, "יום שישי השחור", המתועתק לעברית כ**[[בלאק פריידיי]]**, הוא כינוי ליום שלמחרת חג ההודיה, הפותח את עונת הקניות לקראת חג המולד בארצות הברית.
סטיבן אדמס (פוליטיקאי)

**סטיבן אדמס** (באנגלית: **Stephen Adams**; 17 באוקטובר 1807 – 11 במאי 1857) היה פוליטיקאי אמריקאי, אשר כיהן כחבר בית הנבחרים וכסנאטור מטעם מדינת מיסיסיפי.

## ביוגרפיה
### ראשית חייו
אדמס נולד ב-17 באוקטובר 1807 בפנדלטון שבקרוליינה הדרומית, והיה בנו של דייוויד אדמס, כומר בפטיסטי. בשנת 1812 עבר עם הוריו למחוז פרנקלין שבטנסי. הוא למד בבתי הספר הציבוריים, למד משפטים, התקבל ללשכת עורכי הדין בשנת 1829 ופתח משרד עורכי דין במחוז פרנקלין. אדמס היה בעל עבדים.

### קריירה
הוא כיהן בסנאט של טנסי בשנים 1833–1834, ולאחר מכן עבר לאברדין שבמיסיסיפי והתחיל לעסוק בעריכת דין. הוא כיהן כשופט בבית המשפט המחוזי בשנים 1837–1846, ונבחר מטעם המפלגה הדמוקרטית לבית הנבחרים של ארצות הברית לקונגרס ה־29, וכיהן מ־4 במרץ 1845 עד 3 במרץ 1847. בשנת 1848 חזר לכהן כשופט בבית המשפט המחוזי, בשנת 1850 נבחר כחבר בבית הנבחרים של מיסיסיפי, ובשנת 1851 כיהן כנציג בוועידת החוקה של המדינה.

ב־19 בפברואר 1852 נבחר אדמס לסנאט של ארצות הברית כדי למלא את המושב שהתפנה בעקבות התפטרותו של ג'פרסון דייוויס, וכיהן מ־17 במרץ 1852 עד 3 במרץ 1857. במהלך כהונתו בסנאט שימש כיו"ר ועדת הקיצוצים (במהלך הקונגרסים ה־33 וה־34).

### בערוב ימיו
עם סיום כהונתו עבר לממפיס שבטנסי והמשיך לעסוק בעריכת דין עד מותו מאבעבועות שחורות ב־11 במאי 1857. אדמס נקבר בבית הקברות אלמווד.

## קישורים חיצוניים
* 
* 

קטגוריה:אמריקאים ילידי קרוליינה הדרומית
קטגוריה:חברי בית הנבחרים של ארצות הברית ממיסיסיפי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הסנאט של ארצות הברית ממיסיסיפי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1807
קטגוריה:אמריקאים שנפטרו ב-1857
Black Friday (שיר)

"**Black Friday**" הוא סינגל של הזמר-יוצר הבריטי טום אודל , שיצא ב-22 בספטמבר 2023, בהוצאת חברת התקליטים UROK. השיר מופיע באלבום האולפן השישי של אודל, *Black Friday* כסינגל המוביל של האלבום. השיר נכתב על ידי לאורי בלנדל, מקס קליברד וטום אודל, והופק על ידי טום אודל ו-Cityfall.

נכון לאוקטובר 2025, השיר הושמע למעלה מ-24 מיליון פעמים ביוטיוב, ולמעלה מ-312 מיליון פעמים בספוטיפיי.

## מיקומי שיא

## נתוני מכירות

## גרסת Lost Frequencies

ב-19 ביולי 2024, התקליטן הבלגי Lost Frequencies הוציא גרסת רמיקס לשיר, תחת הכותרת "Black Friday (Pretty Like the Sun)".

נכון לאוקטובר 2025, השיר הושמע למעלה מ-14 מיליון פעמים ביוטיוב, ולמעלה מ-387 מיליון פעמים בספוטיפיי.

### מיקומי שיא

### נתוני מכירות

## קישורים חיצוניים

## הערות שוליים

קטגוריה:שירי 2024
קטגוריה:סינגלים מ-2024
קטגוריה:שירים באנגלית
קטגוריה:שירי מוזיקת האוס
אלה מקיי

**אלה מקיי** (באנגלית: **Ella McCay**) הוא סרט דרמה-קומית פוליטית אמריקאי שנכתב ובוים על ידי ג'יימס ל. ברוקס. בסרט מככבת אמה מקי בתפקיד הראשי, ולצידה ג'יימי לי קרטיס, ג'ק לאודן, קומייל ננג'יאני, איו אדבירי, ג'ולי קאוונר, ספייק פירן, רבקה הול, אלברט ברוקס ו-וודי הרלסון בתפקידי משנה.

הסרט עתיד לעלות לאקרנים בארצות הברית ב-12 בדצמבר 2025 בהפצת "אולפני המאה ה-20".

## תקציר העלילה
הסרט עוקב אחר אלה מקיי, סגנית מושל בת 34 מלאת אידיאלים המנסה לאזן בין חיי המשפחה התובעניים לבין הקריירה הציבורית שלה, בעת שהיא מתכוננת לתפוס את מקומו של המנטור שלה – המושל הוותיק של המדינה – שמקבל לפתע מינוי כחבר בקבינט בממשל אובמה הנכנס.

העלילה מתרחשת במדינה אלמונית, בדומה לעולם הבדיוני של הסדרה "משפחת סימפסון" שברוקס נמנה עם יוצריה, ומשלבת השראה מסרטים פוליטיים קלאסיים כגון "מר סמית הולך לוושינגטון" ו"כל אנשי המלך".

## צוות השחקנים
* אמה מקי – **אלה מקיי**
* ג'יימי לי קרטיס – **הלן מקיי**, דודתה של אלה.
* ג'ק לאודן – **ראיין**, בעלה של אלה.
* קומייל ננג'יאני – **טרופר נאש**
* ספייק פירן – **קייסי מקיי**, אחיה הצעיר של אלה.
* איו אדבירי – **סוזן**, חברתו לשעבר של קייסי.
* ג'ולי קאוונר – **אסטל**, מזכירתה של אלה ומספרת העלילה.
* רבקה הול – **גברת מקיי**, אמה של אלה.
* אלברט ברוקס – **המושל ביל**
* וודי הרלסון – **אדי מקיי**, אביה של אלה.
* בקי אן בייקר
* ג'ואי ברוקס
* טרוי גאריטי
* אריקה מקדרמוט
* שיטל שאט – **אודרי**

## הפקה
### פיתוח וליהוק
בנובמבר 2023 נמסר כי ג'יימס ל. ברוקס יכתוב ויביים את סרטו העלילתי הראשון זה שלוש־עשרה שנה, כאשר חברת "אולפני המאה ה-20" תשמש כמפיצה הרשמית. באותה עת הוכרז על צוות השחקנים הראשי, הכולל את אמה מקי, ג'יימי לי קרטיס, וודי הרלסון, איו אדבירי, אלברט ברוקס, קומייל ננג'יאני וספייק פירן. בפברואר 2024 הצטרפו לצוות גם ג'ק לאודן ורבקה הול. במרץ 2025 נחשף כי ג'ולי קאוונר, בקי אן בייקר וג'ואי ברוקס לוהקו רשמית לצוות השחקנים.
### צילומים
צילומי הסרט החלו במדינת רוד איילנד ב-1 בפברואר 2024. צילומי הסרט הסתיימו ב-3 במאי 2024, אולם בינואר 2025 דווח כי צפויים צילומי השלמה נוספים ברוד איילנד בחודש מרץ. נוסף על כך, נקבעו צילומי השלמה בערים קליבלנד וניו אורלינס באותו חודש.
### מוזיקה
את המוזיקה לסרט הלחין האנס זימר, בשיתוף פעולה חמישי שלו עם ברוקס.

## הפצה
הסרט עתיד לצאת לאקרנים בארצות הברית ב-12 בדצמבר 2025. במקור, התעתד הסרט לעלות לאקרנים ב-19 בספטמבר 2025.

## קישורים חיצוניים

## הערות שוליים

קטגוריה:סרטים אמריקאיים משנת 2025
קטגוריה:סרטי דרמה קומית אמריקאיים
קטגוריה:סרטים עם מוזיקה מאת הנס צימר
קטגוריה:סרטי אולפני המאה ה-20
אגיוס ניקולאוס (כרתים)

**אגיוס ניקולאוס** (ביוונית: **Άγιος Νικόλαος** ) היא עיר חוף באי היווני כרתים, השוכנת ממזרח לבירת האי הרקליון, מצפון לעיר איראפטרה  וממערב לעיר סיטיה . בשנת 2021, עיריית אגיוס ניקולאוס , הכוללת חלק מהכפרים הסובבים אותה, מנתה 27,785 תושבים. העיר יושבת בחלקה על חורבות העיר העתיקה לאטו פרוס קמארה .

## היסטוריה
אגיוס ניקולאוס יושבה בתקופת הברונזה המאוחרת על ידי תושבי לאטו , בתקופה שבה ביטחון מבצר גבעת לאטו הפך פחות חשוב, והגישה הקלה לנמל באגיוס ניקולאוס הפכה לחשובה יותר.

פירוש השם אגיוס ניקולאוס הוא ניקולאוס הקדוש. הדגש שלו הוא על ההברה השנייה של המילה "ניקולאוס". אגיוס ניקולאוס או איוס ניקולאוס (גרסאות רומניות חלופיות של השם היווני Άγιος Νικόλαος) הוא שם מקום נפוץ ביוון ובקפריסין, שכן ניקולאוס הקדוש הוא הקדוש הפטרון של המלחים ושל יוון.

## ארכאולוגיה
לאטו פרוס קאמרה (אגיוס ניקולאוס העתיקה), הותירה אחריה כמה חורבות מוגבלות אך בית קברות נרחב מהתקופה הרומית. ליד העיר נמצא אתר ארכאולוגי של פריניאטיקוס פירגוס  העתיק. נראה כי הוא יושב לראשונה בתקופה הנאוליתית האחרונה, בסביבות שנת 3000 לפנה"ס. הפעילות באתר נמשכה לאורך תקופת הברונזה המינואית והתקופות היוונית והרומית הקלאסית, ונמשכה עד 4,000 שנה בסך הכל. מאז 2007, פריניאטיקוס פירגוס עוברת חפירות על ידי צוות בינלאומי בחסות המכון האירי ללימודים יווניים באתונה .

## העיר המודרנית
אגיוס ניקולאוס היא עיירת תיירות המשמשת כמרכז לעשרים כפרים קטנים וחוות המרכיבים את החלק הזה של לסיטי . אטרקציות תיירותיות כוללות במיוחד את אגם ווליסמני והלגונה הקטנה, חופים קטנים בעיר, האי הקטן אגיוי פנטס, המוזיאון הארכאולוגי, תערוכת הצמחייה המקומית "איריס" וירידים רבים. התיירות היא בעיקר מערב אירופאית, כאשר התיירות היוונית מרוכזת באמצע אוגוסט, אם כי יש מספר ניכר של מבקרים רוסים במזרח כרתים. הלגונה כוללת פארק קטן עם שביל, סירות דיג מסורתיות, ברווזים, יונים, אמפיתיאטרון ובתי קפה רבים. העיר המודרנית אגיוס ניקולאוס התפרסמה בינלאומית בשנות ה-60, כאשר "התגלתה" על ידי במאי קולנוע מפורסמים (ז'ול דאסן, וולט דיסני וכו'), מפיקי BBC ורבים אחרים. אז החל הפיתוח התיירותי המהיר של האזור. בין ההפקות השונות שצולמו היו "הוא שחייב למות" , "טווי הירח"  וסדרת הטלוויזיה "אוכלי הלוטוס".
## גלריה

File:The Lake & the Cliff.jpg|מצוק ההעתק מעל אגם ווליסמני.
File:השכונה_מעל_האגם.jpg|השכונה שמעל האגם.
File:האגם עם הסירה.jpg|האגם עם סירה.



## קישורים חיצוניים

## הערות שוליים

קטגוריה:כרתים: יישובים
דודי גזית

**דודי גזית** (נולד ב-6 במאי 1982) הוא שחקן, זמר, רקדן ומדבב ישראלי.

## קריירה
גזית הוא בוגר בית הספר הגבוה לאמנויות הבמה "בית צבי" משנת 2009. השתתף בקורסי משחק מול מצלמה (רותי דייכס, 2015), דיבוב (שרון כהן, 2016) ומשחק (ציפי פינס, 2017). הופיע בתיאטראות שונים, כולל תיאטרון הבימה ותיאטרון אורנה פורת לילדים ולנוער. שיחק במחזות זמר והצגות כמו "מיקה שלי" ו"החולה המדומה" בתיאטרון הבימה. השתתף בהצגות כמו "אלאדין ומנורת הקסמים". שיחק דמויות שונות, בין היתר את "בולי הדוור" ב"חיפזון וזהירון".

בנוסף לקריירת המשחק, הוא גם פרילנסר בתחומים כמו חקר שוק, יחסי ציבור, שיווק ועוד.

## חיים אישיים
גזית נשוי ומנהל אורח חיים טבעוני.

## קישורים חיצוניים

קטגוריה:שחקנים ישראלים
קטגוריה:זמרים ישראלים
קטגוריה:רקדנים ישראלים
קטגוריה:מדבבים ישראלים
קטגוריה:משתתפי מותק של פסטיבל
קטגוריה:ישראלים שנולדו ב-1982